**Notă informativă**

**la proiectul Hotărârii Guvernului ”Cu privire la organizarea odihnei**

**de vară a copiilor și adolescenților în sezonul estival 2017”**

Organizarea odihnei de vară a copiilor și adolescenților constituie una dintre direcțiile prioritare de activitate ale Ministerului Educaţiei.

Pentru a asigura începutul sezonului estival în termenul stabilit, Ministerul Educaţiei solicită examinarea şi aprobarea în mod prioritar a proiectului Hotărârii Guvernului Republicii Moldova „Cu privire la organizarea odihnei de vară a copiilor şi adolescenţilor în sezonul estival 2017”.

Elaborarea şi aprobarea hotărârii Guvernului cu privire la organizarea odihnei de vară a copiilor şi adolescenţilor în sezonul estival este dictată de necesităţile:

1. identificarea surselor bugetare la nivel de stat pentru pregătirea taberelor de odihnă şi întremare a sănătăţii copiilor şi adolescenţilor, în sezonul estival 2017;
2. intrarea în vigoare în luna mai 2016, a Legii nr.131 din 3 iulie 2015 privind achiziţiile publice (Monitorul Oficial al Republicii Moldova, 2015, nr.197-205, art.402);
3. stabilirea termenilor ce vizează lucrările de pregătire a taberelor de odihnă şi întremare a sănătăţii copiilor şi adolescenţilor, inclusiv a celor cu sejur de zi, conform prevederilor prezentei hotărâri pct.1, a) şi care urmează a fi finalizate ***până la 20 mai 2017;***
4. stabilirea termenilor ce vizează recepţionarea taberelor de odihnă şi întremare a sănătăţii copiilor şi adolescenţilor din teritoriu, precum şi eliberarea autorizaţiilor cu informarea Ministerului Educaţiei despre gradul de pregătire a acestora*,* ***până la 25 mai 2017****.*

Totodată, hotărârea delimitează competenţele ministerelor, autorităţilor administrative centrale, autorităţilor administraţiei publice locale în vederea organizării şi desfăşurării odihnei şi întremării sănătăţii copiilor şi adolescenţilor, în sezonul estival 2017.

Prezenta hotărâre determină costul unui bilet în taberele de vară pentru copii şi adolescenţi în sezonul estival 2017.

În context, costul unui bilet în taberele de vară pentru copii şi adolescenţi, finanţate de la buget, rămâne a fi unul orientativ şi nu acoperă necesarul real pentru toate activităţile planificate, la nivel de tabără.

Obiectivele stipulate în proiectul Hotărârii Guvernului Republicii Moldova ”Cu privire la organizarea odihnei de vară a copiilor și adolescenților în sezonul estival 2017” pot fi realizate doar prin unificarea eforturilor tuturor factorilor implicați în organizarea odihnei pentru copii şi adolescenţi.

**Ministru Corina FUSU**